L-eks-Prim Ministru Pollakk li f’Diċembru li ġej se jkun qed jinħatar fil-kariga ta’ President għall-Kunsill Ewropew ċaħad rapporti li dehru lbieraħ fil-midja bl-Ingliż li jinsab Malta biex jistudja l-Ingliż. Rapporti fil-midja lokali bl-Ingliż ilbieraħ irrapportaw li Tusk jinsab Malta biex ittejjeb l-Ingliż tiegħu bi tħejjija għall-inawgurazzjoni tiegħu bħala President tal-Kunsill Ewropew fl-1 ta’ Diċembru li ġej fejn se jkun qiegħed jieħu post Herman Van Rompuy. F’dawn ir-rapporti ngħad li l-kors kien qiegħed jitħallas mill-Unjoni Ewropea. Madankollu fi tweet, Donald Tusk qal li mhu veru xejn li jinsab Malta. “Sfortunatament jien m’iniex qiegħed Malta. Qiegeħd inħejji lili nnifsu għal l-ewwel Kunsill li se jsir f’Varsavja u ma nużax fondi tal-Unjoni Ewropea,” temm jgħid Tusk.